Reuse-dwelmvonds by OR Tambo | Maroela Media
Een van die grootste dwelmvondste nog is Vrydag by die OR Tambo Internasionale Lughawe gemaak.
Brig. Vishnu Naidoo, woordvoerder van die polisie, het gesê daar is op 143 kg kokaïen ter waarde van R50 miljoen beslag gelê. Naidoo het gesê polisiebeamptes het die oggend tydens ŉ roetinesoektog in die vragafdeling dwelms in 147 haarprodukbottels gevind.
Volgens Naidoo het die vrag van Brasilië af gekom en was glo op pad na Wes-Afrika. “Die SAPD is reeds hard aan die werk om vas te stel of die besending wel op pad was na die genoemde bestemming en wie die beoogde ontvanger is. Die dwelms is onmiddellik na die SAPD se forensiese laboratorium in Pretoria vervoer.”
Riah Phiyega, nasionale polisiehoof, het gesê hoewel niemand nog in hegtenis geneem is nie, is dit gerusstellend dat die dwelms nie in ŉ gemeenskap beland het en lewens vernietig het nie.
dwelms OR Tambo SAPD
Polisiehoof se segsman gelooi deur LP’s
Die kaans is groot dat dit wel in die gemeenskap gaan beland. (SAPD)??????????????
South Africa’s Port of Distribution!!!
driekwart seker reeds in gemeenskap afgelaai die res ingeboek was seker driehonderd kilo’s SAP nie te vertrou meer nie
REMONDI ek stem saam met jou in oosrand eord drug dealers gevang net om 2ure later weer op straat te wees laat mens dink
Net so min as wat renoster horing veilig weg gebere was,wie gaan weet as een of selfs n half kilogram weg is.
Vir ‘n ma van ‘n dwelmverslaafde kind wil ek die Polisie bedank vir die puik werk wat hier gelewer is. Mense besef nie hoeveel werk daar betrokke is om hierdie Smouse vas te vat nie, maar wil altyd kritiseer. Wel gedaan Polisie!!!!